《上陈县尹二首》
宋代·刘应李

温公宅子富公池，并入尧夫户不知。
百亩但添官里赋，一编惟说橐中诗。
自怜老去无能役，正恐儿成不了痴。
有口尚能夸尹在，莫教白发困行移。

作者简介：建宁建阳人，字希泌，初名棨。度宗咸淳十年进士。授建阳主簿。宋亡不仕，退与熊鉌、胡一桂讲道于淇源山，于莒潭建化龙书院聚徒讲授，编有《事文类聚翰墨全书》。